### 11.    Beslutning om proces for udviklingsplan Havnsø

**Åbent**

Sagsnr.: 326-2018-5230        J.nr.: 01.11.00           Dokumentnr.:
326-2018-41521

**Sagstype**

Beslutning.

**Resume og sagens baggrund**

Kommunalbestyrelsen besluttede på budget 2017, at der skulle
igangsættes et borgerdrevet arbejde med en udviklingsplan i [adresse]. Arbejdet
skulle forankres i Havneudvalget. Et flertal i Kommunalbestyrelsen besluttede
på møde den 31. januar 2018 at nedlægge Havneudvalget. Sagen lægger op til
udvalgets beslutning, om den proces som Havneudvalget satte i gang skal
fortsætte.

**Indstillinger**

Chefen for Plan, Byg og Miljø indstiller, at den skitserede
proces danner afsæt for et arbejde med en udviklingsplan for [adresse].

**Behandling**

Teknik- og Miljøudvalget.

**Sagsfremstilling**

*Baggrund*

Kommunalbestyrelsen har tidligere besluttet, at der skal
igangsættes et projekt med borgerinddragelse for [adresse] og by, inspireret
af de forløb, der har været på [adresse] og på Sejerø, hvor borgerne har været
involveret i tanker og planer for havnene. Arbejdet skulle forankres i Havneudvalget,
som skulle tilrettelægge processen i samarbejde med Teknik- og Miljøudvalget.

Initiativet har været drøftet på møder i Havneudvalget,
senest på møde den 6. december 2017. Her blev et overordnet forslag til proces
for arbejdet med en udviklingsplan for [adresse], fra firmaet Tankegang, fremlagt.
Havneudvalget tilkendegav opbakning til projektet og den skitserede proces for
borgerinddragelse.

Havneudvalget er nu nedlagt og sidenhen er der i [adresse]
oprettet et lokalråd, som administrationen ser som en central aktør i en
borgerdrevet proces.

*Potentiale for udviklingsplan*

Der sker i dag en masse forskellige aktiviteter og
arrangementer i [adresse], men udfordringen er, at der mangler koordinering og
dialog mellem de mange foreninger der er i området. Derudover mangler en plan
for, hvordan Havnsø på længere sigt ønsker at udvikle sig, og hvad der så skal
til, for at dette sker.

Det er vigtigt indledningsvis at
få klarlagt, om Tina Friis borgere har lyst til at lave en udviklingsplan for
deres område - om der er et potentiale. For at undersøge dette og for at sikre
ejerskab, et bredt engagement og opbakning til projektet foreslår
administrationen, at første del af projektet omhandler:

· Etablere et samarbejde med lokalrådet i [adresse], der bør være
igangsætter af projektet og primus motor for at sikre en bred involvering.

· Nedsætte en udviklingsgruppe under lokalrådet, som er bredt
funderet af [adresse] og foreninger.

· Sikre, at udviklingsgruppen understøttes i at facilitere
inddragelse gennem blandt andet en workshop.

· Opsamle input fra fagfolk på det administrative niveau

· Alle input samles, og kommunen sammen med udviklingsgruppen og
lokalrådet fastlægger næste skridt, hvilket kan betyde involvering af
konsulenter til at skitsere og konkretisere alle inputs sammen med borgerne.

På denne baggrund foreslår administrationen
følgende overordnede proces:

1. Indledende planlægning med lokalrådet (1. halvår 2018)

a) Identificere
interessenter.

b) Opsamle
input fra borgermøder, samt lokalrådets møder med foreninger og erhvervslivet.

2. Afholde workshop for alle interessenter (2. halvår 2018)

a) Indsamle
input

b) Videreudvikle
grupper hen mod helhedstanke

3. Næste skridt - anlægsudvikling, herunder skitser (1. halvår 2019)

a) Konsulenter
inddrages

b) Yderligere
bearbejdning og involvering

c) Endeligt oplæg
og udviklingsplan

Administrationen anbefaler, at processen drives af
lokalrådet og understøttes af kommunen. Kommunens faciliterering vil tage afsæt
i et samarbejde mellem Kultur og Fritid og Det Tekniske Område.
Administrationens anbefaling indebærer tillige, at den skitserede proces Havneudvalget
tog stilling til, vil have et andet forløb, hvor inddragelsen af den eksterne
rådgivningen må vurderes i samarbejde med de nævnte interessenter.
Administrationen gør i øvrigt opmærksom på, at såfremt udvalget vælger ikke at
igangsætte en planproces for [adresse], bør sagen oversendes til Økonomiudvalget,
da beslutningen om at udarbejde en udviklingsplan for [adresse] er en del af
budget 2017.

Der foregår på nuværende tidspunkt en række lokalt
engagerede aktiviteter i [adresse], fx Musik i [adresse], Vild med Vand og
Birte Simonsen. Arbejdet med en udviklingsplan må naturligvis ikke være
bremsende for alle disse forskellige initiativer, men tværtimod understøtte.

**Økonomiske konsekvenser**

Ingen.